Imezdaɣ n Wawras ttilin d igrawen niɣ d tiqbilin; jar yigduden n tict n teḍcirt ijmeɛ-ihen yidem d temɛawna, d ccix ameqqran yesseddusen taqbilt-a u ad bnan mumi qqaren Lɛerc, kul lɛerc, ilmend n Saleḥ Musṭafa, tjemmeɛ-it kraḍ n tɣawsiwin d tigejdanin: adeg, tict n tutlayt, d tɣerma i ahen-icerken1  Ma d rrcil zik yettili meḥsub daxel n tict n teḍcirt, iswi seg waya ad sseḥbibren ɣef ṣṣil, ma wwin-d tameṭṭut d taberranit ur as-txebbaren ca ɣef kullec matta yellan di teḍcirt 2.macana tamuɣli-a ass-a temmukkes, ma d tiqbilin manixaḍi w ad ahent-naf, di cra n yiɣiren n udrar, argaz d tmeṭṭut kul yeǧǧ d tawuri-nnes di tmetti, argaz ɣer-s cal d akeǧǧuf, d lwert n lejdud ttnuɣen fell-as ttemserzan ɣef ljal-nnes, ma d tameṭṭut daxel d berra n uxxam di tgara n baba-s, uma-s, d urgaz-nnes, d fus afusi di kullec ɣer urgaz.